  Константин Вознесенских Анжелика Тихонова корреспондент 20-тӥ южтолэзе Удмуртиын коронавирус инфекциен 15 черламъёсты эмъюртъёсы понӥзы. Берло нуналскын 295 адямилэсь висёнэз шараязы, соос пӧлын 14 аресозь 65 пиналъёс но 65 арессэс ортчем 72 арлыдоос. Со сярысь элькунысь тазалыкез утёнъя министерстволэн пресс-службаез ивортӥз. Та дыре эмчиос доразы эмъяськись 5 сюрс 462 адямиез чакласа возё. Эмъяськонниосын кыллись 72 муртлэн тазалыкез секыт лыдъяське, со пӧлысь 22 адями тыосты шокатӥсь аппарат борды итэмын. 680 висисьёс йӧназы. Вить адями улонысь кошкиз. Кышномуртъёслы 79, 83 арес вал, воргоронъёслы – 71, кыкезлы 83 арес. 21-тӥ южтолэзьлы Удмуртиын коронавирусэн черлан 161 сюрс 262 учыр лабораториосын зэматэмын. 146 сюрс 320 адями йӧназ, 3 сюрс 950 мурт улонысь кошкиз. Тегъёс: Удмуртия коронавирус Тазалык Ижкар  